Rikunarita-ORG/Wikinium huggingface dataset:
# کۆگای بەرنامەکانی سامسۆنگ

کۆگای بەرنامەکانی سامسۆنگ|  |
| پەرەپێدەر(ان) | سامسۆنگ |
| یەکەم وەشان | ١٤ی ئەیلوولی ٢٠٠٩ (٢٠٠٩-٠٩-14) (بەناوی بەرنامەکانی سامسۆنگ) |
| سەکۆی پێژمێری | ئەندرۆید، سامسۆنگ گیەر (تایزن)، بادا، سامسۆنگ گالاکسی |
| زمانەکان | زمانی ھەمەجۆر |
| جۆر | دابینکەری دیجیتاڵی |
| وێبگە | galaxystore.samsung.com |

یەکەم لۆگۆی کۆگای بەرنامەکانی سامسۆنگ لە ساڵی ٢٠٠٩ بۆ ٢٠١٢
**کۆگای بەرنامەکانی سامسۆنگ** (کورتدەکرێتەوە بە **کۆگای گالاکسی؛** پێشتر ناسرابوو بە **بەرنامەکانی سامسۆنگ** و **بەرنامەکانی گالاکسی**) بریتییە لە کۆگایەکی تایبەتی بەرنامەکان کە بەکاردێت بۆ ئەو ئامێرانەی لەلایەن کۆمپانیای سامسۆنگەوە دروستکراون، کۆگاکە لە مانگی ئەیلولی ساڵی ٢٠٠٩ بڵاوکرایەوە.

خزمەتگوزاری و بەرنامەکانی گالاکسی ستۆر بەشێوەی بنەڕەتی لەناو مۆبایلە ھۆشمەندەکانی سامسۆنگ گالاکسی، سامسۆنگ گیەر، و مۆبایلەکانی پێشوو (لەوانە سامسۆنگ ڕیکس و Duos).

کۆگاکە بەردەستە لە ١٢٥ ووڵاتدا و بەرنامە و یارییەکان دابین دەکات بۆ سیستەمە کارپێکەرەکانی ئەندرۆید، تایزن، ویندۆز فۆن و بادا بەرنامەکانی ناو ئەم کۆگایە نوێدەکرێنەوە لەڕێی ئاگادارکردنەوەی بەکارھێنەر بەھۆی خزمەتگوزارییەکانی سامسۆنگەوە (Samsung Push Service) کە دابەزێنراون لەسەر زیاتر لە یەک ملیار مۆبایلی ھۆشمەندەوە لە ساڵانی ڕابردوودا.

## سیستەمی ھەڵسەنگاندن

کۆگای **بەرنامەکانی سامسۆنگ** سیستەمی ھەڵسەگاندنی تایبەت بەخۆی ھەیە کە دیاری دەکات ئایا بەرنامەکە گونجاوە بۆ منداڵان یان نا.

| ھەڵسەنگاندن | سنوردارکراو؟ | زانیاری |
| --- | --- | --- |
| ھەمووان | نەخێر | ئەو بەرنامانەی ئەم پلەیەیان ھەیە گونجاون بۆ ھەموو تەمەنەکان، ھیچ ماددەیەکی نا ڕوون نابێ بەکارھێنرابێ لە ناوەڕۆکی بەرنامەکان کە لەم پلەیەدان. |
| ٤+ | نەخێر | ئەو بەرنامانەی ئەم پلەیەیان ھەیە پێشنیاکراون بۆ تەمەنی ٤ ساڵ و بەرەوسەر، ھیچ ماددەیەکی نا ڕوون نابێ بەکارھێنرابێ لە ناوەڕۆکی بەرنامەکان کە لەم پلەیەدان. |
| ١٢+ | نەخێر | ئەو بەرنامانەی ئەم پلەیەیان ھەیە پێشنیاکراون بۆ تەمەنی ١٢ ساڵ و بەرەوسەر، لەوانەیە توندوتیژییەکی کەم و ناوەڕۆکی سێکسی کەم و خوێنڕێژی کەم و زمانی خراپ لەخۆ بگرێت. |
| ١٦+ | نەخێر | ئەو بەرنامانەی ئەم پلەیەیان ھەیە پێشنیارکراون بۆ تەمەنی ١٦ ساڵ و بەرەوسەر، لەوانەیە توندوتیژییەکی مامناوەند و ناوەڕۆکی مامناوەندی سێکسی و زمانی خراپ و گاڵتەجاری و خوێنێڕێژی مامناوەند و قومارکردن لەخۆ بگرێت. |
| ١٨+ | بەڵی | ئەو بەرنامانەی ئەم ڕێژەیەیان ھەیە گونجاون بۆ گەورەکان، لەوانەیە توندوتیژی بەھێز، ناوەڕۆکی سێکسی بەھێز، زمانی خراپی بەھێز، بەکارھێنانی کحول، بەکارھێنانی توتن و قومارکردن لەخۆ بگرێت، ئەو بەرنامانەی لەم دۆخەدان نەگونجاوە بۆ منداڵان. |
| قەدەغەکراو | بەڵێ | ئەو بەرنامانەی ئەم ڕێژەیەیان ھەیە بەردەست نین بۆ کڕین بەھۆی ھەبوونی ناوەڕۆکی زۆر نا ڕەواوە. |

## بەرنامە تایبەتەکانی سامسۆنگ

* Booking.com
* Weather Channel
* Yelp
* Device Assistance
* Samsung Archive
* Calendar
* Samsung Cloud (till 2021)
* Samsung Gallery
* Samsung Gear
* Fit Manager
* Samsung Health
* Samsung Internet
* Samsung Internet Browser
* Samsung Keyboard
* My Knox
* Samsung Level
* Samsung Link
* Quick Measure
* Samsung Messages
* Samsung Music
* Samsung My Files
* Samsung Notes
* Samsung Pay
* Samsung Smart Home
* Samsung Smart Switch
* Galaxy View Remote
* Samsung Video Library
* Samsung Voice Recorder
* Samsung Game Plugins

## سەرچاوەکان

* دەروازەی ئینتەرنێت
* دەروازەی سامسۆنگ
* دەروازەی کۆریای باشوور
# ڕێککەوتننامەی لەندەن (١٩١٥)

| ڕێککەوتننامەی لەندەن |
| --- |
| وڵات | شانشینی یەکگرتوو |
| دابەشکاریی کارگێڕی | لەندەن |
| جێ | لەندەن |
| کاتی ڕوودان | ٢٦ی نیسانی ١٩١٥ |
| بەشداربوو | لێکتێگەیشتنی سێ لایەنی، شانشینی ئیتاڵیا |
| لە ویکیدراوە دەستکاریی زانیارییەکان بکە  |

دابەشبوونی پارێزگای تیرۆلی نەمسا لە ساڵی ١٩١٨. ئەو خاکانەی کە لەناو نەمسادا مابوونەوە پێیان دەگوترا تیرۆلی باکوور (نۆردتیرۆل) و تیرۆلی ڕۆژھەڵات (ئۆستیرۆل).
**ڕێککەوتننامەی لەندەن** (بە ئیتاڵی: Patto di Londra) ڕێککەوتنێکی نھێنی لە لەندەن لە ٢٦ی نیسانی لە نێوان حکوومەتی ئیتاڵیا بە نوێنەرایەتی ئەنتۆنیۆ سالاندرا سەرۆک وەزیران و سیدنی سۆنینۆ وەزیری دەرەوە و نوێنەرانی وڵاتانی سێ لایەنە ئینتێنت لە کاتی جەنگی جیھانی یەکەمدا. بەبێ ئاگاداری پەرلەمان (کە زۆرینەی بێلایەنی ھەیە) لەلایەن حکوومەتی ئیتاڵیا واژوو کراوە.

لە ڕێککەوتنەکەدا ئاماژە بەوە کراوە کە ئیتاڵیا لە ماوەی مانگێکدا بچێتە ناو ڕێکخراوی سێ لایەنە و شەڕ لە دژی ئەڵمانیا و نەمسا-مەجارستان ڕابگەیەنێت، لە بەرامبەردا ئیتاڵیا دەستکەوتی سنووری وەربگرێت، لەوانە ناوچەی تیرۆلی نەمسا و داگیرگەکانی ئەڵمانیا لە ئەفریقا، ھەروەھا ئەلبانیا ببێتە پارێزگایەکی ئیتاڵیا.

بڕیار بوو ئەم ڕێککەوتنە بە نھێنی بمێنێتەوە، بەڵام بەلشەفییەکان کە دوای شۆڕشی ئۆکتۆبەر ھاتنە سەر دەسەڵات، لەگەڵ بەڵگەنامە دیپلۆماسییە نھێنییەکانی دیکەدا بڵاویان کردەوە.

## سەرچاوەکان

* دەروازەی جەنگی جیھانیی یەکەم
* دەروازەی شانشینی یەکگرتوو
* دەروازەی پەیوەندییە نێونەتەوەیییەکان
* دەروازەی لەندەن
# خستنەپاڵ

**خستنەپاڵ**، **خستنەسەر** یان **لکاندن** ئەم زاراوایە لە بڕگەی nexusی لاتینیەوە وەرگیراوە کە بەمانای پێکەوەبەستن دێت، بەڵام لەرووی سیاسییەوە بەمانای خستنەپاڵی ھەرێمێک یان ڕووبەرێک دێت بۆ سەر ھەژموونێکی سیاسیی خاوەن جوگرافیا، کە لەباری ئاساییدا ھەمیشە ناوچەی لاواز و خاوەن دانیشتوانی کەم دەخرێتەسەر لایەنی بەھێز، بەکردەوەش ئەم ھەنگاوە نە بەڕێککەوتن دەکرێتو نە ھەردوولا داوایان لێدەکرێت، بەڵکو زیاتر کردەوەیەکی تاکلایەنانەیەو ناوچەیەکە لەلایەن دەوڵەتێکەوە دەستیبەسەردادەگیرێتو ھاوکات لەلایەن کۆمەڵگەی نێودەوڵەتیشەوە دانیپێدادەنرێت، وەک ئەو حاڵەتەی لە پاش جەنگی دووەمی جیھانەوە بەسەر ھەندێک ناوچەدا ھات، لەوانە خستنەسەری ئۆگەندا لەلایەن ئەسیوپیا لە ساڵی ١٩٥٤، ھەرێمی تبت لەلایەن چین-ەوە لەسەرەتای ١٩٥٠-دا، ھەروەھا تەیموری ڕۆژھەڵات لەلایەن ئیندۆنیزیا لە ١٩٧٥.

## سەرچاوەکان

* دەروازەی مێژوو
* دەروازەی سیاسەت
* دەروازەی پەیوەندییە نێونەتەوەیییەکان
# بلیتزکریگ

**بلیتزکریگ** وشەیەکە بەکاردێت بۆ وەسفکردنی ھێرشێکی لەناکاوی چەکی یەکگرتوو، بە بەکارھێنانی چڕبوونەوەیەکی خێرا و زەبەلاحی ھێز کە لەوانەیە پێکبێت لە پێکھاتەی پیادەی زرێپۆش و مۆتۆریزەکراو یان میکانیزەکراو، لەگەڵ تۆپخانە، ھێرشی ئاسمانی، و پشتگیریی ئاسمانیی نزیک.

## سەرچاوەکان
# ھێزی دەریاییی ئیمپراتۆریی ژاپۆن

| ھێزی دەریاییی ئیمپراتۆریی ژاپۆن |
| --- |
|  |
| بەشێکە لە | Armed Forces of the Empire of Japan |
| دامەزران | ١ی کانوونی دووەمی ١٨٦٩ |
| ناو بە زمانی فەرمی | 大日本帝国海軍 |
| وڵات | ئیمپراتۆریەتیی ژاپۆن |
| خاوەنی | Hiro Naval Arsenal، I-168، Bucholz Army Airfield، Wotje Airport |
| لە دوای | Japan Maritime Self-Defense Force |
| کۆتاییھاتن | ١ی کانوونی دووەمی ١٩٤٥ |
| وەسفی ئاڵا | flag of the Imperial Japanese Navy |
| بابەتی کارپێکراو | Imperial Japanese Navy fleet |
| ‎watercraft prefix | IJN |
| پێڕست | list of ships of the Imperial Japanese Navy |
| لە ویکیدراوە دەستکاریی زانیارییەکان بکە  |

**ھێزی دەریاییی ئیمپراتۆریی ژاپۆن** (**ئای جەی ئێن**) ھێزی دەریاییی ئیمپراتۆرییەتیی ژاپۆن بوو لە ١٨٦٨ تا ١٩٤٥، کاتێک دوای خۆبەدەستەوەدانی ژاپۆن لە جەنگی جیھانیی دووەمدا ھەڵوەشایەوە. ھێزی دەریاییی بەرگری لەخۆکردنی ژاپۆن (JMSDF) لە نێوان ساڵانی ١٩٥٢ و ١٩٥٤ دوای ھەڵوەشاندنەوەی IJN پێکھێنرا.

ئای جەی ئێن تا ساڵی ١٩٢٠ سێیەم گەورەترین ھێزی دەریایی بوو لە جیھاندا، لە دوای ھێزی دەریاییی شاھانە و ھێزی دەریاییی ویلایەتە یەکگرتووەکان (یوو ئێس ئێن). لەلایەن خزمەتگوزاریی ئاسمانیی ھێزی دەریاییی ئیمپراتۆریی ژاپۆنەوە پاڵپشتی دەکرا بۆ ئۆپەراسیۆنەکانی ناسینەوە و ھێرشی ئاسمانی لە کەشتیگەلەکەوە. نەیاری سەرەکیی ھاوپەیمانە ڕۆژاوایییەکان بوو لە شەڕی پاسفیکدا. ئای جەی ئێن سەرەڕای ئەوەش ھێزە وشکانییە سنووردارەکانی خستە بواری کارەوە، لەوانە مارینزی پیشەگەر، یەکەکانی چەتربازی مارینز، یەکەکانی بەرگریی دژەفڕۆکە، یەکەکانی پاراستنی دامەزراوە و بەندەرەکان، یەکەکانی پۆلیسی دەریایی، و پێکھاتە کاتییەکانی دەریاوانان کە وەک پیادەی دەریایی خرابوونە خزمەت.

سەرچاوەکانی ئای جەی ئێن دەگەڕێتەوە بۆ پەیوەندییە سەرەتایییەکان لەگەڵ نەتەوەکانی سەر کیشوەری ئاسیا، کە لە سەرەتای سەردەمی دەرەبەگایەتییەوە دەستی پێکرد و لە ماوەی سەدەکانی ١٦ و ١٧دا گەیشتە لووتکەی چالاکییەکانی لە کاتی ئاڵوگۆڕی کولتووری لەگەڵ ھێزە ئەورووپییەکان لە سەردەمی دۆزینەوەکاندا. دوای دوو سەدە لە وەستان لە ماوەی سیاسەتی گۆشەگیریی وڵاتەکەدا لەژێر دەسەڵاتی *شۆگن*ی سەردەمی ئێدۆ، ھێزی دەریایی ژاپۆن تا ڕادەیەک کۆن بوو کاتێک وڵاتەکە لە ساڵی ١٨٥٤دا بەھۆی دەستوەردانی ئەمریکاوە ناچار کرا بۆ بازرگانی بکرێتەوە. ئەمەش لە کۆتاییدا بووە ھۆی چاکسازیی مێیجی. لەگەڵ دووبارە بەرزبوونەوەی پێگەی ئیمپراتۆر، قۆناغێکی خێرای مۆدێرنکردن و پیشەسازی ھاتە ئاراوە. ئای جەی ئێن لە سەرەتای سەدەی بیستەمدا چەندین سەرکەوتنی لە شەڕدا بەدەستھێنا، ھەندێک جار دژی دوژمنە زۆر بەھێزترەکان، وەک لە شەڕی چین و ژاپۆن و شەڕی ڕووسیا و ژاپۆن، پێش ئەوەی لە جەنگی جیھانیی دووەمدا بە شێوەیەکی بەرفراوان لەناو بچێت.

## سەرچاوەکان

* دەروازەی شەڕ
* دەروازەی ژاپۆن
* دەروازەی کۆریای باشوور
# جۆزێف گۆبڵز

| جۆزێف گۆبڵز |
| --- |
|  |
| Joseph Goebbels  |
| لەدایکبوون | Paul Joseph Goebbels  ٢٩ی تشرینی یەکەمی ١٨٩٧  Rheydt  |
| مەرگ | ١ی ئایاری ١٩٤٥  (٤٧ ساڵ ژیاوە) ژێرزەمینی فووھر  |
| گۆڕ | Ehle  |
| پەروەردە | دکتۆرا  |
| زانکۆ | * University of Bonn
* Ruprecht-Karls-Universität Heidelberg
* Albert-Ludwigs-Universität Freiburg
* University of Würzburg
 |
| پیشە | سیاسەتوان، propagandist، demagogue، ئەنجامدەری ھۆلۆکۆست  |
| کارەکان | Goebbels Diaries  |
| حیزب | پارتی نازی  |
| ھاوسەر | Magda Goebbels  |
| مناڵ | Helga Susanne Goebbels، Hildegard Traudel Goebbels، Helmut Christian Goebbels، Holdine Kathrin Goebbels، Heidrun Elisabeth Goebbels، Hedwig Johanna Goebbels  |
| واژوو |
|  |
| پلە | member of the Reichstag of the Weimar Republic، member of the Reichstag of Nazi Germany، Reich Chancellor (١٩٤٥–١٩٤٥)، Gauleiter (١٩٢٦–١٩٤٥)، Reich Minister for Public Enlightenment and Propaganda (١٩٣٣–١٩٤٥)  |

**پاوڵ جۆزێف گۆبڵز** (٢٩ی تشرینی یەکەمی ١٨٩٧ – ١ی ئایاری ١٩٤٥) ناسراو بە **جۆزێف گۆبڵز**، وەزیری پڕوپاگەندەی سیاسی بووە لە سەردەمی ھیتلەر و ئەڵمانیای نازی و یەکێک بووە لەدیارترین کەسایەتییەکانی حکوومەتەکەی ھیتلەر، لە ٢٩ تشرینی یەکەمی ساڵی ١٨٩٧ لەدایک بووە، لە جەنگی جیھانیی یەکەمدا وەکو خۆبەخش چووە نێو ڕیزی سوپای ئەڵمانیا بەڵام لەبەر ئەوەی بنی پێی ڕاست بووە ڕەتکراوەتەوە، ساڵی ١٩٢٢ چووەتە نێو حیزبی نازییەوە، کاتێک ھیتلەریش داوای کردووە ببێتە ئەندام لە حیزبی نازی گۆبلز یەکێک لەو کەسانە بووە دژی بە ئەندام بوونی ھیتلەر بووە لە حیزبی نازی بەڵام دواتر بیروڕای گۆڕاوە و بووەتە لایەنگری و یەکێک بووە لە فەرمانبەرەکانی. گۆبلز ڕۆڵیکی گرنگی گێڕاوە لەبڵاوبونەوەی بیرۆکەی نازی لەلای گەلی ئەڵمانیا و ھیتلەر پێش ئەوەی خۆی بکوژێت کردویەتی بەڕاوێژکار، ئەوەندە پڕوپاگەندەی بەھێز بووە ھیتلەری وەکو تاکە کەسێکی دڵسۆز و ڕزگارکەر بۆ ئەڵمانیا و ئەڵمانییەکان پیشانداوە، وەزیری پڕوپاگەندەی نازی بووە و ھاوڕێ و دۆستی ھیتلەر بووە تا دوا ساتەکانی ھیتلەر، بەیەکێک لە ئەفسانەکانی بواری جەنگی دەروونی دەژمێردرێت و دوروشمی ئەوە بووە و بەردەوام گوتویەتییەوە *ئەوەندە پێداگری لەسەر درۆ بکە تاکو خەڵکی باوەڕت پێدەکەن*

بە دامەزرێنەری ھونەری پڕوپاگەندی سیاسی دەژمێردرێت و بەدامەزرێنەری قوتابخانەیەکی ڕاگەیاندنی سەربەخۆ دادەنرێت. لە ١ی ئایاری ساڵی ١٩٤٥ جۆزیف گۆبڵز خۆیی و خێزانەکەی و ھەر نۆ منداڵەکەی خۆی کوشتووە؛ دوای ئەوەی منداڵەکانی خۆی ژەھرخوارد کردوو لەپاش چارەکێک گیانیان لەدەستدا خۆی و خێزانەکەشی خۆیان کوشت.

## سەرچاوەکان

* ویکیپیدیای عەرەبی

* دەروازەی سیاسەت
* دەروازەی ژیاننامە
* دەروازەی ئەڵمانیا
* دەروازەی شەڕ
* دەروازەی مێژوو